Diari Oficial de la Generalitat Valenciana


Sumari del DOGV 3478, del 21-04-1999 (1999/2728)

ORDRE de 25 de febrer de 1999, de la Conselleria de Cultura, Educació i Ciència, per la qual es disposa el funcionament dels instituts d'Educació Secundària d'Almenara, Benidorm, Elx, Mutxamel i Torrevieja.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/2728


Data del document
:   25-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Mutxamel
    * Torrevieja
    * Almenara
    * Benidorm
    * Elx
    * ensenyament públic
    * centre d'ensenyament
    * ensenyament secundari

ORDRE de 25 de febrer de 1999, de la Conselleria de Cultura, Educació i Ciència, per la qual es disposa el funcionament dels instituts d'Educació Secundària d'Almenara, Benidorm, Elx, Mutxamel i Torrevieja. [1999/X2728]
  
El Decret 17/1999, de 2 de febrer, del Govern Valencià, publicat en el Diari Oficial de la Generalitat Valenciana de 19 de febrer, pel qual es creen els instituts d'Educació Secundària d'Almenara, Benidorm, Elx, Mutxamel i Torrevieja, va autoritzar el conseller de Cultura, Educació i Ciència per a dictar les disposicions necessàries per al seu compliment i desenrotllament
  
És procedent, per tant, ordenar l'inici de les activitats dels centres i adoptar les mesures necessàries perquè puguen desenrotllar la seua activitat acadèmica.
  
En virtut d'això, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Els instituts d'Educació Secundària d'Almenara, codi 82657470, núm. 4 de Benidorm, codi 51627894, núm. 8 d'Elx, codi 06731678, de Mutxamel, codi 04278004, i núm. 3 de Torrevieja , codi 34597416, iniciaran les seues activitats docents el curs acadèmic 1998/99.
  
Segon
  
1. En el citat curs acadèmic els instituts d'Almenara, núm. 8 d'Elx, de Mutxamel, i núm. 3 de Torrevieja admetran matrícula de primer, segon i tercer curs d'Educació Secundària Obligatòria.
  
2. L'Institut núm. 4 de Benidorm, en el curs escolar 1998/99, admetrà matrícula de tercer curs d'Educació Secundària Obligatòria, 2n i 3r de Batxillerat Unificat Polivalent i el curs d'Orientació Universitària. A fi d'efectuar la prova d'accés a la universitat, est institut s'adscriu a la Universitat Miguel Hernández.
  
3. En cursos successius s'aniran incorporant, cada any acadèmic, un nou curs d'Ensenyament Secundari
  
Tercer
  
Els instituts de Mutxamel i núm. 8 d'Elx, impartiran el Programa d'Educació Bilingüe Ensenyament en Valencià (PEV) i el Programa d'Incorporació Progressiva (PIP).
  
Quart
  
1. Es desglossen de l'Institut d'Educació Secundària Bernat de Sarrià, codi 23055628, a l'IES núm. 4, codi 04334862, (els dos de Benidorm) els llocs de les especialitats següents:
  
- Filosofia 1
  
- Llatí 1
  
- Llengua castellana i literatura 2
  
- Geografia i història 2
  
- Matemàtiques 3
  
- Biologia - Geologia 2
  
- Dibuix 1
  
- Francés 1
  
- Anglés 1
  
- Llengua i literatura valenciana 1
  
2. Els llocs de treball, no coberts per personal docent del centre objecte de desglossament, es cobriran pel procediment habitual.
  
3. La Direcció General de Personal realitzarà els tràmits administratius oportuns per a la redistribució del professorat que estava prestant servicis de forma definitiva en el centre d'origen.
  
Quint
  
El director territorial de Cultura i Educació competent, procedirà al nomenament del director de cada un dels centres, conformement a allò que s'ha establit en l'article 14. 3) del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià (DOGV de 8 de setembre).
  
Sext
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A tal efecte la Direcció Territorial de Cultura i Educació efectuarà l'oportuna i raonada proposta.
  
Sèptim
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en la present ordre.
  
DISPOSICIÓ ADDICIONAL
  
Allò que s'ha establit en esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza els distints òrgans directius de la Conselleria de Cultura, Educació i Ciència perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò que s'ha disposat en esta ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. No obstant això els seus efectes s'entenen referits l'1 de juliol de 1998.
  
València, 25 de febrer de 1999
  
El conseller de Cultura, Educació i Ciència,
  
MANUEL TARANCÓN FANDOS